**Azi e duminică...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi e duminică și e tăcere...

E ziua sufletului... ce plăcere,

Se-oprește roata vieții o secundă

Și fericirea de a fi abundă!

Câtă odihnă-ncape într-o viață?

Azi nu sunt marfă de vânzare-n piață!

Azi sunt doar eu și bunul Dumnezeu

Și îmi doresc să fiu așa mereu!

Pe strada vieții, unde toți, grăbiți,

Uită să fie ei, cei fericiți,

Ne-aduce aminte Domnul că suntem

Copiii lui... ce vrem să fim, putem!

Toți ne dorim să fim doar fericiți

Dar n-avem timp, suntem prea obosiți

De-atâta alergătură și de griji...

La iesle cu neastâmpărații mânji

Ai timpului care ne aleargă-ntr-una!

Azi e duminică...și viața e doar una!